પરંતુ અદ્રશ્ય??પિતા ના મદિરાપાન પછી ઘર માં હાંડલા કુશ્તી કરતા…ત્યાં ઉપહાર ની તો વાત જ ક્યાં કરવી?? તો પણ શિક્ષિકા અદ્રશ્ય ના ઉપહાર ની રાહ જોતા હતા. વર્ગખંડ માં પ્રવેશતા વેત એમણે નજર ફેરવી તો અદ્રશ્ય છેલ્લી પાટલી ના ખૂણે દેખાયો. બીજા બધા વિદ્યાર્થીઓ ની મોંઘીદાટ ‘ગીફ્ટસ’ ની સામે અદ્રશ્ય એ એક અત્તર ની થોડી વપરાયેલી બોટલ અને એક તૂટેલું બ્રેસલેટ..આખા વર્ગ ના ખડખડાટ હાસ્ય ના મોજા ને શિક્ષિકાએ ખડક બની ને રોકી દીધો અને તેની પ્રશંસા કરતા કહ્યું, “આ બધી બજારું ગીફ્ટસ ની વચ્ચે તારી આ સાદી ગીફ્ટ મને ખૂબ જ પસંદ આવી છે..” આ વાક્ય ના ઉચ્ચારણ સાથે જ બંને વચ્ચે ઘણો લાંબો નયન સંવાદ થઇ ગયો. આમ જ એક હૂંફ ભર્યા વર્તાવ ને કારણે ધોરણ ૮ ની વાર્ષિક પરીક્ષા ના અંતે અદ્રશ્ય પ્રથમ ક્રમાંકે ઉત્તીર્ણ થયો.પરંતુ ધોરણ ૯ માં અદ્રશ્ય એ શાળામાં પ્રવેશ જ ન લીધો. તપાસ કરતા જાણવા મળ્યું કે તેના પિતાના ગેરસામાજિક સંબંધો ને કારણે તેણે ગામ જ છોડી દીધું છે.